 Cabdilaahi Cali Askar oo isna halkaas ka hadlay ayaa u mahadnaqay cid walba oo gacan ka geystay ama ka geysanaysa Waddada isku xidhaysa Gobolka Hawd iyo Hargeysa, waxaanu yidhi Waxaan aad iyo aad ugu mahadnaqayaa dadka is xilqaamay ee ka qeyb qaatay dhismaha Waddada, taas oo inoogu fadhida qiimo aad u weyn, waanu garanaynaa Manfaca ay Waddadu leedahay, waana ILLAAHAY mahadii in dadku aanay cid waxba ka sugin ee ay iyagu wax qabsadaan, oo ay isku xisaabtamaan, waxaana aad iyo aad ugu hambalyeynayaa dadka is xilqaamay ee jooga Imaaraadka, waxaana aamisanahay inay Waddadani sida ugu dhakhsaha badan u dhammaan doonto. 